Tíz Város a Magyar Sakkozásért Program - Rozsnyay Mátyás Emlékverseny

**Gyermekverseny több korcsoportban,**

**felnőtt rapid verseny**

(2024. január 27. szombat – Sióagárd, Művelődési Ház)

1. **A verseny célja:**

Játéklehetőség biztosítása gyermekek és felnőttek számára. A Tíz Város a Magyar Sakkozásért Program által a sakk és a gyermeksakkozás támogatása, népszerűsítése.

1. **Rendező:**

Tolna megyei Sakkszövetség, Mattolna Tehetségkutató Alapítvány, Magyar Sakkszövetség - Hurrá Sakk versenysorozat

1. **Helyszín, időpont:**

Művelődési Ház Sióagárd, Kossuth u. 1. – 2024. január 27. szombat

1. **Nevezés, nevezési díj, nevezési határidő:**

Nevezési díj: 1.500 Ft. Nevezés: Lódi László, +3670-3970485, laca970@gmail.hu

Nevezési határidő: 2023. december 25. csütörtök. (Január 25. utáni nevezés esetén +500 Ft pótdíj fizetendő!)

Nevezéshez kérnénk szépen megadni: NÉV, EGYESÜLET (ha nincs, akkor város), FIDE ID (ha van), SZÜLETÉSI IDŐ!

1. **Lebonyolítás:**

Öt csoportban, 7 fordulós svájci rendszer, 2x20 perc játékidővel.

**Csoportbeosztásnál igazodunk a Hurrá Sakk országos kiírásához - a rendező viszont fenntartja a jogot, hogy amennyiben nem érkezik elég nevező az egyes csoportokban, úgy olyan csoportot alakítson ki, ahol a játékosok életkora, tudása lehetőség szerint egyezik!**

**A-csoport**

Felnőtt-csoport 1200 HuRRa-tól

**B-csoport**

Versenyző csoport 800-1200 HuRRa pont.

**C-csoport**

Haladók versenye 500-800 HuRRa pont (maximum 16 éves korig)

**D-csoport**

Kezdők versenye 500 HuRRa-ig (max 10 éves gyerekek)

**E-csoport**

Igazán kezdők versenye

(2015. január 1. után született, versenyrutin nélküli gyerekek versenye – max. 100 HuRRa-ig. Célunk ezzel, hogy olyan gyerekeket is megismerjék a versenyek hangulatát, akik még csak a sakk alapjait tudják.)

**HuRRa-pont számítási modellje**

*A kezdő pontszám az életkor x 50 pont alapján kerül kiszámításra, a többit pedig a rendszer végzi. Követhető lesz egy honlapon mindenkinek az aktuális pontszáma, versenyei.*

***Mi is az a HuRRa Rating?***

*A versenyen elért pontszám egy ún. “HuRRa” (Hungarian Rapid Rating) számítással kerül értékelésre, az így megszerzett HuRRa pont alapján kerülnek kialakításra az egyes versenycsoportok.*

*Ezt a pontszámot azért találták ki, mert azok a (fiatal) versenyzők erőssége, akik nem játszanak FIDE versenyen, nehezen „belőhető”. A HuRRa Rating célja, hogy egy olyan országos adatbázis épüljön ki, ami alapján a gyerekmezőnyök erőssége is jobban megítélhető. A HuRRa Rating pontos kiszámítása fent lesz a 10 Város a Magyar Sakkozásért program weboldalán.*

1. **Játékidő:**

2x20 perc.

1. **Program:**

8.15-8.55: Regisztráció
9.00 – Megnyitó

9.05 – Fordulók folyamatosan

Kb. 14.00 - Eredményhirdetés

1. **Díjazás:**

Mindegyik csoportban:

1. Kupa, érem, oklevél, sakk könyv.

2-3. Érem, oklevél, sakk füzet, újság (vagy tárgydíj).

* *A gyermek csoportokban a lányok külön díjazásban részesülnek: 1-3. Érem, oklevél.*
* *A felnőtt csoportban az ifjúságiak külön díjazásban részesülnek: 1-3. Érem, oklevél.*
* *Plusz díjazás az országos versenysorozathoz képest: B és C csoportokban (2012. szeptember 16. illetve 2006. szeptember 16. után születettek) bajnokainak: kupa, oklevél, sakk könyv*

**Csapatverseny:**

* Bármely két gyermekcsoportból induló három gyermek összpontszáma, akik egy egyesületből, vagy iskolából érkeztek.
* A csapatok tagjait legkésőbb a második fordulóig kell leadni a versenybírónál.

Csapatverseny díjazás:

1. Kupa, oklevél

2-3. Oklevél

1. **Helyezések eldöntése:**

**Svájci rendszer esetén:**

1. Buchholz
2. Egymás elleni eredmény
3. Több sötéttel elért győzelem

**Körmérkőzés esetén (amennyiben a létszám nem teszi lehetővé a svájci rendszert):**

1. Berger-Sonneborn
2. Egymás elleni eredmény
3. Több sötéttel elért győzelem

1. **Versenybírók:**

Molnár Béla, Gál Péter, Lódi László

**11. Egyebek:**

* Párosítás: számítógéppel (Swiss Manager)
* Eredmények a Chessresults.com oldalon követhetőek.
* A verseny helyszínén a szülőknek, kísérőknek üdítő, kávé díjmentesen fogyasztható.
* A versenyen elért pontszám egy ún. “HuRRa” (Hungarian Rapid Rating) számítással kerül értékelésre, az így megszerzett HuRRa pont alapján kerülnek kialakításra az egyes versenycsoportok.

A szervező fenntartja a jogot, hogy jelen kiírástól eltérjen.

**Szeretettel várunk mindenkit!**

2023. 12.10.